ປ. ໂອບາມາ ບໍ່ຢາກໃຫ້​ມີ ການຕັດ ການໃຊ້​ຈ່າຍ ​ແບບອັດຕະ​ໂນ​ມັດ (ວີດີໂອ)
ປະທານາທິບໍດີໂອບາມາ ​ຢາກ​ໃຫ້ ລັດຖະສະພາ ຫາ​ທາງຫລີກ​ລ່ຽງ​​ ບໍ່​ໃຫ້​ມີ ອັນ​ທີ່ທ່ານ​ຮ້ອງ​ວ່າ ການ​ຕັດ​ການ​ໃຊ້​ຈ່າຍ ຢ່າງ​ອັດຕະ​ໂນ​ມັດ ໃນວັນທີ 1 ມີນາ.
ປະທານາທິບໍດີສະຫະລັດ ທ່ານ Barack Obama ກ່າວວ່າ ທ່ານຕ້ອງການຢາກໃຫ້ລັດຖະສະພາຫາທາງຫລີກລ່ຽງບໍ່ໃຫ້ ເກີດ ໃນອັນທີ່ທ່ານຮ້ອງວ່າ ການຕັດການໃຊ້ຈ່າຍ ຢ່າງອັດ ຕະໂນມັດທີ່ເປັນອັນຕະລາຍຊຶ່ງຈະເປັນໄພຂົ່ມຂູ່ຕໍ່ວຽກການ ຂອງຊາວອາເມຣິກັນ ຫລາຍພັນຄົນ ຖ້າຫາກພວກນັກການ ເມືອງບໍ່ທໍາການປ່ຽນແປງກ່ຽວກັບເລື່ອງງົບປະມານຂອງປະ ເທດ ພາຍໃນວັນທີ 1 ເດືອນມີນານີ້ ທ່ານ Obama ໄດ້ຮຽກຮ້ອງ ຕໍ່ບັນດາສະມາຊິກລັດຖະສະ ພາສະຫະລັດຢູ່ໃນຄຳປາໄສປະຈໍາສັບປະດາຂອງທ່ານໃນ ວັນ ເສົາມື້ນີ້ ເພື່ອໃຫ້ “ທຳການປ່ຽນແປງທີ່ສົມເຫດສົມຜົນ” ກ່ຽວກັບໂຄງການຊ່ວຍເຫຼືອທີ່ສຳຄັນຕ່າງໆຂອງລັດຖະບານ ແລະກົດລະບຽບການເກັບພາສີ ເພື່ອໃຫ້ບັນລຸການຕັດການ ຂາດດຸນງົບປະມານລົງ 4 ພັນຕື້ໂດລາ ທີ່ຈຳເປັນ ເພື່ອເຮັດໃຫ້ເສດຖະກິດຂອງປະເທດ ມີສະຖຽນລະພາບ ປະທານາທິບໍດີກ່າວວ່າ ລັດຖະສະພາໄດ້ຕັດການຂາດດຸນງົບປະມານ ລົງຫລາຍກວ່າເຄິ່ງນຶ່ງແລ້ວ ດ້ວຍການສ້າງຄວາມກໍ້າເກິ່ງໃນການຕັດການໃຊ້ຈ່າຍລົງ ແລະເກັບພາສີ ສູງຂຶ້ນສຳລັບຊາວອາເມຣິກັນທີ່ຮັ່ງມີ ທ່ານໄດ້ຮຽກຮ້ອງໃຫ້ພວກນັກການເມືອງ ຈົ່ງທຳ ການຕັດທີ່ຄ້າຍຄືກັນ ນີ້ ພາຍໃນເສັ້ນຕາຍວັນທີ 1 ມີນາ ຢູ່ໃນຄໍາຖະແຫລງປະຈໍາສັບປະດາ ຂອງພັກຣີພັບບລິກັນນັ້ນ ສະມາຊິກສະພາສູງ Lisa Murkowski ຈາກລັດ Alaska ກ່າວວ່າ ສະຫະລັດກໍາລັງກ້າວເຂົ້າສູ່ຍຸກ ການມີພະລັງ ງານໃຊ້ ເປັນຈຳນວນມະຫາສານ ແຕ່ເຖິງຢ່າງໃດກໍດີ ທ່ານນາງ Murkowski ກ່າວວ່າ ໂຄງການພະລັງງານ ມັກຈະຖືກແກ່ດຶງໄວ້ “ຈາກກົດລະບຽບທີ່ສ້າງຄວາມຍຸ່ງຍາກ ການ ຊັກຊ້າໃນການໃຫ້ອະນຸຍາດ ແລະການຟ້ອງຮ້ອງທີ່ຫຼາຍເກີນໄປ ”